Mario

*Ovo je članak o glavnom liku franšize. Za franšizu, pogledajte članak Mario (franšiza). Za lika iz igranog filma, pogledajte članak Mario (filmski lik). Za dječju inačicu lika, pogledajte Baby Mario.*

“To sam ja, Mario!”
—**Mario**, Super Mario 64
**Mario** je glavni lik i naslovni protagonist dugotrajne i vrlo uspješne istoimene franšize. Izmislio ga je japanski dizajner videoigara Shigeru Miyamoto i služi kao maskota Nintenda. Mario se po prvi put pojavljuje kao glavni junak arkadne igre *Donkey Kong* iz 1981. U ovoj igri se zvao "**Jumpman**". Od igre *Super Mario Bros.*, prepoznatljiv je po sposobnostima skakanja i gaženja kojima porazuje neprijatelje. Uz to može dobiti još više moći arsenalom Power-upova koji uključuje Super gljivu, Vatreni cvijet i Super zvijezdu. Videoigre obično prikazuju Marija kao nijemog, izravnog lika. Nintendova filozofija kaže da je ovo slučaj jer je ovako lakše uvesti Marija u različite žanrove i uloge. U mnogim igrama je heroj koji ide na pustolovine da spasi Princezu Peach od glavnog neprijatelja Bowsera, ali kada ne ide u pustolovine, sudjeluje u raznim aktivnostima kao što su utrkivanje i sport uz mlađeg brata blizanca Luigija te prijatelje kao što su Yoshi, Toad i mnogi drugi.

## Koncepcija

Nakon neuspjeha videoigre *Radar Scope* u Sjevernoj Americi, Hiroshi Yamauchi—tadašnji predsjednik Nintenda—zahtjevao je pomoć Shigerua Miyamota u pretvaranju neprodane jedinice igre u nešto što bi bilo uspješno. Miyamoto je zamislio koncept ljubavnog trokuta i odlučio napraviti igru na temelju Popaja. Ova ideja bila je napuštena zbog tehničkih poteškoća, zbog čega je smislio novu ideju u kojoj bi koristio originalne likove.

Za arkadnu igru *Donkey Kong* je Miyamoto stvorio lika igrača koji je tijekom razvoja bio poznat kao **Ossan** (što na japanskom znači "sredovječni čovjek"), te **Mr. Video Game** ili **Mr. Video** i Jumpman. Slučajno bi Ossan postalo ime lika iz igre *Golf* koji je izgledao slično Mariju. Ovaj lik je imao crveni kombinezon i plavu majicu kako bi mu ruke bile više vidljive i kapu i brkove jer su kosa i usta bila nemoguča animirati na arkadnom sustavu. Kad je igra bila objavljena u Japanu, bio je igrač bez imena u letcima i uputama. U američkim uputama, ime mu je bilo Jumpman, ali je Nintendo od Japana pitao Nintendo od Amerike jesu li ga htjeli preimenovati tijekom zapadne lokalizacije. Predsjednik Minoru Arakawa i menadžer skladištenja Don James mislili su da bi bilo smiješno imenovati lika Mario po povučenom talijansko-američkom posjedniku skladišta i stambenog prostora tvrtke, Mariju Segalu.

Bilo je prekasno zamijeniti ime Jumpman iz uputa, ali ime "Mario" pojavilo se na letku koji je debitirao uz igru. U Japanu je postao poznat kao Mario s izdavanjem igre *Donkey Konga Jr*. Prije toga, japanske upute za inačicu igre *Donkey Kong* za Game & Watch zvale su ga *Kyūjo Man* (救助マン, doslovno "čovjek spasilac").

Dok je Mario isprva opisan kao stolar, igra *Mario Bros.* kasnije je promijenila zanimanje u vodoinstalatera jer "scenarij diktira njegovu ulogu". Miyamoto je u radijskom intervjuu 2009. izjavio da je želio stvoriti junaka nalik na "običnog kućnog majstora"; nije mu se sviđala ideja savršenog heroja, više mu se sviđala ideja "običnih građana koji čine nešto stvarno dobro za društvo", i bilo bi mu "neugodno" napraviti savršenog heroja. Izjavio je: "Sviđa mi se ideja da običan sredovječni čovjek čini nešto lijepo za druge ljude."

## Izvori

1. ↑ http://nintendoeverything.com/miyamoto-says-marios-full-name-is-mario-mario/
2. ↑ https://twitter.com/GamingHistorian/status/1220101899455692801?s=20
3. ↑ https://iwataasks.nintendo.com/interviews/wii/mario25th/1/3/
4. ↑ http://kotaku.com/5935721/super-marios-boss-doesnt-want-to-overdo-it-with-mr-video-game-and-wont-deceive-you-with-dlc
5. ↑ https://iwataasks.nintendo.com/interviews/wii/nsmb/0/1/
6. ↑ https://www.wired.com/2012/02/gamelife-podcast-episode-18/
7. ↑ https://www.youtube.com/watch?v=nnu-EqVGRow&t=2m15s
8. ↑ https://www.youtube.com/watch?v=nSuHPEOopN0
9. ↑ http://seattletimes.nwsource.com/html/businesstechnology/2011460764\_segale28.html
10. ↑ http://content.usatoday.com/communities/gamehunters/post/2010/11/qa-mario-creator-shigeru-miyamoto/1
11. ↑ https://www.youtube.com/watch?v=tfgUiS6aXqY